open-index/open-wikipedia-markdown huggingface dataset:
Γιόρις Ίβενς

Ο **Γκεόργκ Χένρι Άπτον "Γιόρις" Ίβενς** (*George Henri Anton*, 18 Νοεμβρίου 1898 - 28 Ιουνίου 1989), γνωστός ως **Γιόρις Ίβενς** (*Joris Ivens*) ήταν Ολλανδός σκηνοθέτης, πρωτοπόρος στον τομέα του ντοκιμαντέρ και συγγραφέας. 

Γεννήθηκε στις 18 Νοεμβρίου 1898 σε ένα μικρό μέρος της Ολλανδίας, το Νάιμεχεν, και απεβίωσε στις 28 Ιουνίου 1989, στο Παρίσι της Γαλλίας. Είναι γνωστός ως *ο "παθιασμένος εραστής της ανθρωπότητας" και "πολίτης του κόσμου"*, καθώς ήταν ένας περιπλανώμενος ταξιδιώτης. Ήταν πανταχού παρών όταν συνέβαιναν τα μεγάλα γεγονότα. Έχει ταξιδέψει στη  Σοβιετική Ένωση κατά τη δεκαετία του '30, προσκεκλημένος από τον Βλάντιμιρ Πουντόβκιν,καταγράφοντας τους τρόπους καταστολής μιας απεργίας(Το τραγούδι των ηρώων,1932). Πήγε στην Ισπανία για να καταγράψει ένα ντοκιμαντέρ υπέρ των δημοκρατών, κατά τη διάρκεια του Ισπανικού Εμφυλίου(Ισπανική γη, 1938). Μιλά για την ηρωική αντίσταση του κινέζικου λαού εναντίον της Ιαπωνικής εισβολής(400 εκατομμύρια, 1939),συνεργάζεται με τον Φρανκ Κάπρα για τη σειρά ντοκιμαντέρ *Γιατί πολεμάμε*(1943).Δημιουργεί μαζί με τα αδέρφια Πάολο και Βιτόριο Ταβιάνι το ντοκιμαντέρ *Η Ιταλία δεν είναι μία χώρα φτωχή*(1960), επιστρατεύοντας πολλά κινηματογραφικά είδη, ακόμα και το κινούμενο σχέδιο.Συμπάσχει τις μάχες διαφόρων λαών και χωρών(Αύριο στη Ναγκίλα,1960-Ένοπλος λαός,1961-Το τρένο της νίκης,1964).Περιγράφει γλαφυρά την πολύπλοκη καθημερινότητα ενός λιμανιού(Βαλπαραϊσο,1962), συμμετέχει στο συλλογικό ντοκιμαντέρ * Μακριά από το Βιετνάμ*(1967) μαζί με τον  Γκοντάρ, τον Ρενέ, την Βαρντά και πολλούς άλλους σκηνοθέτες.Εκφράζει την αισιοδοξία του για την επανάσταση(Ο λαός και τα όπλα του,1969), καταγράφει την Κίνέζικη Πολιτιστική Επανάσταση στο -πάνω από 12 ώρες- (763 λεπτά)ντοκιμαντέρ *Πως ο Γιουκόνγκ μετακίνησε τα βουνά* (1977) και συνοψίζει με όλη τη σοφία του σπουδαίου πολυταξιδεμένου ουμανιστή το σύνολο της φιλμογραφίας του, με τις *Ιστορίες του ανέμου*(1988). Υπήρξε υποστηρικτής του Κομμουνισμού καθ'όλη τη διάρκεια της ζωής του.  Βραβεύτηκε με το ειδικό βραβείο στο Διεθνές Φεστιβάλ Κινηματογράφου Βενετίας για το σύνολο του έργου του (1988), καθώς και τον Χρυσό Φοίνικα μικρού μήκους στο Φεστιβάλ Καννών, το 1958.

## Παραπομπές


Κατηγορία:Ολλανδοί σκηνοθέτες κινηματογράφου
Ιωάννης Καλιτσουνάκης

Ο **Ιωάννης Ε. Καλιτσουνάκης** (και **Καλλιτσουνάκης**, Χανιά, 1878 - Βουκουρέστι, 1η Οκτωβρίου 1966), ήταν Έλληνας πανεπιστημιακός και ακαδημαϊκός, ιδρυτικό μέλος της Εταιρείας Κρητικών Σπουδών το 1938 και πρόεδρος του Φιλολογικού Συλλόγου Παρνασσός το 1961.

## Βιογραφικά στοιχεία
Γεννήθηκε στα Χανιά, όπου ολοκλήρωσε τις βασικές σπουδές του. Συνέχισε τις σπουδές του στη Φιλοσοφική Σχολή του Πανεπιστημίου Αθηνών. Σε ηλικία 24 ετών μετέβη στη Γερμανία με υποτροφία της Κρητικής Πολιτείας για να παρακολουθήσει φιλολογικά, φιλοσοφικά και παιδαγωγικά μαθήματα. Το 1905 διορίστηκε καθηγητής της ελληνικής στη Σχολή Ανατολικών Γλωσσών του Πανεπιστημίου του Βερολίνου. Από το 1924 ως το 1948 ήταν τακτικός καθηγητής στη Φιλοσοφική Σχολή του Πανεπιστημίου Αθηνών. Το 1926 αποτέλεσε ιδρυτικό μέλος της Ακαδημίας Αθηνών και το 1947 ανέλαβε για ένα έτος πρόεδρος της Ακαδημίας.  

Το 1933 ήταν πρόεδρος του Γενικού Συμβουλίου Βιβλιοθηκών Ελλάδος.

Από το 1936 ως το 1937 ήταν κοσμήτορας της Φιλοσοφικής Σχολής του Πανεπιστημίου Αθηνών. Αργότερα έγινε καθηγητής Βυζαντινής και Νεοελληνικής Φιλολογίας στο Ελεύθερο Πανεπιστήμιο του Βερολίνου και μετέπειτα επίτιμος εν ενεργεία καθηγητής στη Φιλοσοφική Σχολή του εν λόγω πανεπιστημίου.

Τιμήθηκε με τον Ανώτερο Ταξιάρχη του Φοίνικα.

Το φθινόπωρο του 1966 μετέβη στο Βουκουρέστι ως εκπρόσωπος της Ακαδημίας Αθηνών για τους εορτασμούς της συμπλήρωσης 100 χρόνων από την ίδρυση της Ρουμανικής Ακαδημίας. Πέθανε εκεί από καρδιακή προσβολή.

## Επιλεγμένα έργα
### Μελέτες
**Μεσαιωνικαί και νέαι ελληνικαί ερμηνείαι παρ' Ευσταθίω* (1919)
**Επταδικαί έρευναι* (1922)
**Η πρώτη επιστημονική έκδοση του Αριστοτέλη* (1936)
**Αι περί Κρήτης εν τη Δυτική Ευρώπη ειδήσεις εκπνεούσης της Ενετοκρατίας εν τη νήσω* (1938)
**Περί του γλωσσικού ζητήματος και του ζητήματος των τόνων* (1944)
**Ο Πλάτων και η συμβολή αυτού εις τον νεώτερον πολιτισμόν* (1948)
**Η αναβίωσις των κλασσικών σπουδών εν Ελλάδι από της απελευθερώσεως και εντεύθεν* (1958)

## Αναφορές


## Εξωτερικοί σύνδεσμοι
* Βιογραφικό, Βιβλιοθήκη και Κέντρο Πληροφόρησης του Πανεπιστημίου Κρήτης.
* Ιωάννης Καλιτσουνάκης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες συγγραφείς του 20ού αιώνα
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Ανώτερος Ταξιάρχης του Τάγματος του Φοίνικα
Γκιόνγκι-ντο

μικρογραφία|δεξιά|Η επαρχία Γκιόνγκι στον χάρτη της Ν. Κορέας
Η **επαρχία Γκιόνγκι** ή **Γκιόνγκι-ντο** (Χάνγκουλ: 경기도), είναι η πολυπληθέστερη επαρχία της Νότιας Κορέας. Ο πληθυσμός της είναι 12.342.448 κάτοικοι. Η λέξη *γκιόνγκι* σημαίνει «γύρω από την πρωτεύουσα» και *Γκιόνγκι-ντο* σημαίνει «η περιοχή γύρω από την πρωτεύουσα». Πρωτεύουσα της επαρχίας είναι η πόλη Σούουον. Παρόλο που η Σεούλ, πρωτεύουσα της χώρας, βρίσκεται στο κέντρο της επαρχίας, αποτελεί ξεχωριστή αυτοδιοικητική ενότητα. Στις ακτές της επαρχίας βρίσκεται και η Ίντσον, τρίτη μεγαλύτερη πόλη της χώρας, που ομοίως αποτελεί ξεχωριστή ενότητα και διοικείται ως μητροπολιτική περιοχή. Οι τρεις διοικητικές ενότητες σε συνδυασμό έχουν έκταση 11.730 τ. χλμ. και πληθυσμό 25,6 εκατομμυρίων, δηλαδή τον μισό πληθυσμό της χώρας.

Κατηγορία:Επαρχίες της Νότιας Κορέας🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷🇰🇷
Τζόνγκνο-γκου

**Η περιφέρεια Τζόνγκνο** ή το **Τζόνγκνο-γκου** είναι μία από τις περιφέρειες στην πρωτεύουσα της Νότιας Κορέας, η Σεούλ.

Η συνοικία αποτελεί το κέντρο της πόλης εδώ και 600 χρόνια, καθώς εκεί ιδρύθηκε η πρωτεύουσα της Δυναστείας των Τζοσόν. Η περιφέρεια Τζόνγκνο αναφέρεται συνήθως ως το πρόσωπο και η καρδιά της Κορέας λόγω των σημαντικών ρόλων της στην πολιτική, την οικονομία, τον πολιτισμό και την ιστορία ως πρωτεύουσα.

## Παραπομπές


## Εξωτερικοί σύνδεσμοι
* 

Κατηγορία:Σεούλ
Μέγας λογαριαστής των σεκρέτων

Ο **Μέγας λογαριαστής των σεκρέτων** (μέγας λογαριαστής τῶν σεκρέτων) ήταν βυζαντινός αξιωματούχος, φορολογικός υπάλληλος, που ήταν υπεύθυνος για όλα τα ακίνητα, χωράφια και κτίρια, στην αυτοκρατορία που ανήκαν στο δημόσιο.

Το αξίωμα δημιουργήθηκε το 1094, ήταν υφιστάμενος του Μέγα λογαριαστή και του Μέγα λογοθέτη και από το 1199 μειώθηκαν οι αρμοδιότητες του, δόθηκαν οι αρμοδιότητες επί των ευαγών ιδρυμάτων στο νέο αξίωμα του Μέγα λογαριαστή των ευαγών σεκρέτων έπειτα από την μετατροπή των ευαγών οίκων σε ευαγή σέκρετα. Γνωστός με το αξίωμα αυτό ήταν ο Ιωάννης εκ Πούντζης στα μέσα του 12ου αιώνα.

## Παραπομπές


Κατηγορία:Βυζαντινοί διοικητικοί τίτλοι
Γεώργιος Ζαφειρόπουλος

Ο **Γεώργιος Ζαφειρόπουλος** υπήρξε Έλληνας στρατιωτικός.

Έφτασε στο βαθμό του Υποστρατήγου.

Διετέλεσε υφυπουργός Αγορανομίας στην κυβέρνηση του Ιωάννη Μεταξά  και μετά σε εκείνη του Κορυζή από τις 12 Δεκεμβρίου 1938  ως τις 20 Απριλίου 1941.
## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υφυπουργοί Αγορανομίας
Βόθρος (Βυζάντιο)

Ο **Βόθρος** (μτφ : εκτιμητής ζώων) ήταν βυζαντινό αξίωμα, οφφίκιο, ήταν υπεύθυνος για την εκτίμηση της αξίας των αλόγων που πωλούνταν στην αγορά του Αμαστριανού στην Κωνσταντινούπολη. Επίσης είχαν και νομικά καθήκοντα, αρμοδιότητα του ήταν η έρευνα υποθέσεων ζωοκλοπής σε όλη την αυτοκρατορία.

## Παραπομπές


Κατηγορία:Βυζαντινοί διοικητικοί τίτλοι
Κατηγορία:Βυζαντινοί νομικοί τίτλοι
Γεώργιος Ρεβελιώτης

Ο **Γεώργιος Κ. Ρεβελιώτης** (1889 - 30 Αυγούστου 1961) ήταν Έλληνας γιατρός και πολιτικός από την Αρκαδία.

## Βιογραφία
Γεννήθηκε το 1889 και σπούδασε ιατρική. Πολιτεύτηκε στην εκλογική περιφέρεια Αρκαδίας και εξελέγη βουλευτής το 1932 με το Κόμμα Φιλελευθέρων. 

Πέθανε ξαφνικά στις 30 Αυγούστου 1961 σε ηλικία 72 ετών και κηδεύτηκε την επομένη.

## Παραπομπές


Κατηγορία:Βουλευτές Αρκαδίας
Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Γενικές εκλογές 2015 στο Γιβραλτάρ

Οι **γενικές [[εκλογές στο Γιβραλτάρ]] του 2015** έγιναν στις 26 Νοεμβρίου για την ανάδειξη των 17 μελών του 3ου Κοινοβουλίου. Ο ανώτερος υπουργός Φάμπιαν Πικάρντο ανακοίνωσε την ημερομηνία των εκλογών σε διάγγελμά του στην κρατική υπηρεσία μεταδόσεων Gibraltar Broadcasting Corporation στις 19 Οκτωβρίου 2015.

## Πλαίσιο
Με βάση το συνταγματικό διάταγμα του 2006 το κοινοβούλιο πρέπει να διαλύεται από τον Κυβερνήτη 4 χρόνια μετά την πρώτη συνεδρίασή του μετά τις τελευταίες εκλογές (εκτός και αν ο ανώτερος υπουργός προτείνει στον κυβερνήτη να διαλύσει το κοινοβούλιο νωρίτερα). Τον Οκτώβριο του 2015 ο ανώτερος υπουργός Φάμπιαν Πικάρντο ανακοίνωσε την ημερομηνία των εκλογών για τις 26 Νοεμβρίου. Σύμφωνα με τη βρετανική παράδοση, οι εκλογές στο Γιβραλτάρ διεξάγονται την Πέμπτη.
Για πρώτη φορά στην ιστορία του νησιού το Κόμμα Ανεξαρτησίας του Ηνωμένου Βασιλείου ανακοίνωσε το 2014 ότι θα κατέβαζε υποψηφίους στο Γιβραλτάρ. Ωστόσο, τελικά δεν συνέβη κάτι τέτοιο και επιπλέον, για πρώτη φορά δεν έλαβαν μέρος ανεξάρτητοι στις εκλογές.

## Αποτελέσματα
Σύμφωνα με τα αποτελέσματα για πρώτη φορά ένας υποψήφιος κέρδισε περισσότερες από 10.000 ψήφους. Αμφότερα τα GSLP και GLP έλαβαν περισσότερες ψήφους στις εκλογές εκείνες από όσες σε οποιεσδήποτε άλλες προηγούμενες γενικές εκλογές. Το GLP συγκέντρωσε το μεγαλύτερο ποσοστό ψήφων στην ιστορία του σε αντίθεση με το GSD που σημείωσε τη μεγαλύτερη πτώση στα ποσοστά του στην ιστορία του. Η προσέλευση στις κάλπες ήταν της τάξης του 70,77%, το χαμηλότερο ποσοστό από τις γενικές εκλογές του 1980.

## Παραπομπές


2015
Γιβραλταρ
Ανρί Μπελολό

Ο **Ανρί Μπελολό** (27 Νοεμβρίου 1936 – 3 Αυγούστου 2019) ήταν Γάλλος μουσικός παραγωγός, ο οποίος ήταν ενεργός κατά την εποχή της disco. Μαζί με τον φίλο του και συνθέτη, Ζακ Μοραλί, ίδρυσε τους The Ritchie Family καθώς και το δημοφιλέστερό τους συγκρότημα, τους Village People.

Ο Μπελολό γεννήθηκε στην Καζαμπλάνκα του Μαρόκου. Σε αντίθεση με τον συνεργάτη του, Μοραλί, ο Μπελολό δεν ήταν ομοφυλόφιλος, ωστόσο είδε το *gay image* που εξέπεμπαν οι Village People ως έναν τρόπο για να λάβουν ένα περισσότερο διασκεδαστικό πνεύμα. Ως τον θάνατό του εργάστηκε στη Γαλλία ως μουσικός παραγωγός. 

Απεβίωσε στις 3 Αυγούστου 2019.

## Παραπομπές


## Εξωτερικοί σύνδεσμοι
* Συνέντευξη με τον Ανρί Μπελολό

Κατηγορία:Γάλλοι μουσικοί
Δρόμοι της Ελιάς

μικρογραφία
**Ο Πολιτιστικός Οργανισμός «Δρόμοι της Ελιάς»** είναι Αστικός Μη Κερδοσκοπικός Οργανισμός και Φορέας Έρευνας, Τεκμηρίωσης, Διάσωσης, Προβολής του Πολιτισμού Ελιάς.

Οι Δρόμοι της Ελιάς ξεκίνησαν το 1998 ως θεματικές πολιτιστικές διαδρομές με αντικείμενο την ελιά, συνοδευόμενες από κατά τόπους συναντήσεις με φορείς και ποικίλες εκδηλώσεις με σκοπό τη διεθνή προβολή της ιστορίας, των αγαθών και του πολιτισμού που σχετίζεται με την ελιά. Προοδευτικά χτίζεται ένα ευρωμεσογειακό δίκτυο, το οποίο οδηγεί στη δημιουργία του ομώνυμου πολιτιστικού οργανισμού, με έδρα την Ελλάδα και παραρτήματα στη Γαλλία και το Μαρόκο.

Εμπνευστής των Δρόμων της Ελιάς είναι ο Γιώργος Καραμπάτος. Η πρωτοβουλία για τους “Δρόμους της ελιάς” οφείλεται στον πρόεδρο του ΕΟΤ Γιάννη Πατέλλη μετά από την επίσκεψη του Πρωθυπουργού Κώστα Σημίτη το Σεπτέμβριο 2002 στη Μεσσηνία.

## Δραστηριότητες
Στις δραστηριότητες του οργανισμού περιλαμβάνονται προτάσεις διαδρομών για την ανακάλυψη της Μεσογείου της Ελιάς και την ενίσχυση της βιώσιμης ανάπτυξης, εκδηλώσεις, σεμινάρια, ενημερωτικές εκστρατείες, έρευνα και τεκμηρίωση για τον πολιτισμό της ελιάς, τις παραδόσεις, τα μεσογειακά προϊόντα και τη γαστρονομία, καινοτόμες δημιουργικές δράσεις για τους νέους κ.α. 

## Αναγνωρίσεις
Οι Δρόμοι της Ελιάς χαρακτηρίστηκαν από την Unesco το 2003 «Παγκόσμια Πολιτιστική Διαδρομή διαπολιτισμικού διαλόγου & βιώσιμης ανάπτυξης». Το 2005 τους απονεμήθηκε ο τίτλος «Μεγάλη Ευρωπαϊκή Πολιτιστική Διαδρομή» του Συμβουλίου της Ευρώπης, το οποίο έχει επίσης αναγνωρίσει επίσημα τον ομώνυμο Πολιτιστικό Οργανισμό ως φορέα υλοποίησης πολιτιστικών δράσεων. Τελούν επίσης υπό την αιγίδα του Διεθνούς Συμβουλίου Ελαιολάδου, του ελληνικού Υπουργείου Πολιτισμού και άλλων φορέων στην Ελλάδα και τον κόσμο.

## Παραπομπές


## Πηγές
* Μαρινέλλα Κατσιλιέρη, "12 μήνες με την ελιά", Πολιτιστικό Ίδρυμα "Δρόμοι της Ελιάς", 2006, 55 σελ., ISBN 960-89278-0-3, ISBN 978-960-89278-0-3
* Μαρινέλλα Κατσιλιέρη, "Στους δρόμους της ελιάς και της Μεσογείου", Πολιτιστικό Ίδρυμα "Δρόμοι της Ελιάς", 2006, 120 σελ., ISBN 960-89278-1-1, ISBN 978-960-89278-1-0
* Συλλογικό έργο, "Ωδή στην Ελιά", Ακαδημία Αθηνών, 2006, 342 σελ., ISBN 960-404-054-5, ISBN 978-960-404-054-4

## Εξωτερικοί σύνδεσμοι
* Επίσημος δικτυακός τόπος
* European Institute of Cultural Routes

Κατηγορία:Μη κυβερνητικές οργανώσεις
Κατηγορία:Γεωργία στην κοινωνία
Γιάννης Αϊβατίδης

Ο **Γιάννης Αϊβατίδης** είναι Έλληνας πολιτικός και ιατροδικαστής. Εξελέγη βουλευτής Κέρκυρας με την Χρυσή Αυγή την περίοδο Σεπτεμβρίου 2015 - Ιουλίου 2019.

## Παραπομπές


Κατηγορία:Βουλευτές Κέρκυρας
Κατηγορία:Βουλευτές εκλεγμένοι με τη Χρυσή Αυγή
Κατηγορία:Περιφερειακοί Σύμβουλοι ανά την Ελλάδα
Ασηκρήτις

Ο **ασηκρήτις** (*ἀσηκρῆτις*) ήταν βυζαντινός αυλικός και κρατικός τίτλος, ανώτερος από όλους τους γραμματείς της αυτοκρατορικής αυλής κατά τους 6ο έως και τον 12ο αιώνα.

Ο όρος προέρχεται από το λατινικό *a secretis* (*εξ απορρήτων*) και η πλήρης του μορφή ήταν «ἀσηκρῆτις τῆς Αὐλῆς». Φαίνεται ότι ήταν επινόηση του 6ου αιώνα, καθώς ο σύγχρονος ιστορικός Προκόπιος ο Καισαρεύς έκρινε σκόπιμο να το εξηγήσει στους αναγνώστες του. Οι σύγχρονοι μελετητές υποθέτουν μερικές φορές ότι χρονολογείται στον 4ο αιώνα, αλλά η μόνη αναφορά σε αυτό, στα Πρακτικά της Συνόδου της Χαλκηδόνας, στην πραγματικότητα χρονολογείται από μια μετάφραση του εγγράφου του 6ου αιώνα.

Οι ασηκρήτες διαδέχτηκαν τους ρεφερενδάριους ως τα ανώτερα μέλη της αυτοκρατορικής γραμματείας, πάνω και από τους νοτάριους. Κάποιοι από αυτούς είχαν έδρα στις επαρχίες. Σώζονται σφραγίδες κατόχων του αξιώματος από τον 6ο και τον 7ο αιώνα, ενώ μια αναφορά στην Τρίτη Σύνοδο της Κωνσταντινούπολης (680) υπονοεί την ύπαρξη ανώτερου ασηκρήτη που λειτουργούσε ως επικεφαλής της τάξης, πιθανώς ο προκάτοχος του μεταγενέστερου πρωτασηκρήτη. Οι ασηκρήτες μαρτυρείται ότι κατείχαν μεσαίου επιπέδου αξίωμα, μεταξύ πρωτοσπαθάριου και σπαθάριου, μερικές φορές και ακόμη χαμηλότερα. Διακεκριμένα μέλη της τάξης περιελάμβαναν τον αυτοκράτορα Αναστάσιο Β΄ (715-717) και τους Πατριάρχες Κωνσταντινουπόλεως Ταράσιο (784–806) και Νικηφόρο Α΄ (806–815).

Τον 12ο αιώνα το αξίωμα αντικαταστάθηκε από αυτό του γραμματικού, αλλά φαίνεται πως ανασυστάθηκε μαζί με αυτό του προϊσταμένου του, πρωτοασηκρήτι, το 1261 από τον αυτοκράτορα Μιχαήλ Η΄. Ο Πρωτοασηκρήτις φέρεται να ήταν αιρετός δικαστής στην Αυτοκρατορία της Νίκαιας. Ο τίτλος σώζεται σήμερα ως οφφίκιο του Οικουμενικού Πατριαρχείου.

## Παραπομπές


## Πηγές
* 
* 

Κατηγορία:Βυζαντινοί διοικητικοί τίτλοι
Κατηγορία:Βυζαντινοί νομικοί τίτλοι
Γιώργος Ακριώτης

Ο **Γιώργος Ακριώτης** (1951, Καθενοί) είναι Έλληνας πολιτικός. Εξελέγη βουλευτής Ευβοίας με τον ΣΥΡΙΖΑ στις Ελληνικές βουλευτικές εκλογές Σεπτεμβρίου 2015.

## Παραπομπές


Κατηγορία:Βουλευτές Ευβοίας
Κατηγορία:Βουλευτές εκλεγμένοι με τον ΣΥΡΙΖΑ
Γιώργος Αμυράς

Ο **Γιώργος Αμυράς** (Αθήνα, 22 Δεκεμβρίου 1967) είναι Έλληνας πολιτικός, δημοσιογράφος και βουλευτής Ιωαννίνων της Νέας Δημοκρατίας. 

Έχει διατελέσει, επίσης, υφυπουργός Περιβάλλοντος και Ενέργειας και βουλευτής Β΄ Αθηνών με Το Ποτάμι. Το διάστημα 2006–2013 υπήρξε συμπαρουσιαστής της εκπομπής της ΕΡΤ *[[Μένουμε Ελλάδα (τηλεοπτική εκπομπή)|Μένουμε Ελλάδα]]* μαζί με τη Ρένια Τσιτσιμπίκου.

## Πολιτική σταδιοδρομία
Στις δημοτικές εκλογές του 2010 ήταν υποψήφιος δήμαρχος Αθηναίων χωρίς κομματική στήριξη με τον συνδυασμό *Επιμένουμε Αθήνα*. Έλαβε στον Α' γύρο ποσοστό 7,37% λαμβάνοντας την τέταρτη θέση.

Στις ευρωεκλογές του 2014 είχε ενταχθεί στο ευρωψηφοδέλτιο της Νέας Δημοκρατίας, μετά από πρόσκληση του Αντώνη Σαμαρά γεγονός που προκάλεσε αντιδράσεις στο κόμμα. Τελικά, κατέλαβε την έβδομη θέση με 127.037 ψήφους και δεν εξελέγη ευρωβουλευτής.

Εξελέγη βουλευτής Β΄ Αθηνών με το Ποτάμι στις εκλογές του Ιανουαρίου του 2015 και ξανά στις εκλογές του Σεπτεμβρίου του 2015. Την 1 Μαρτίου 2016 ορίστηκε κοινοβουλευτικός εκπρόσωπος του Ποταμιού, αντικαθιστώντας τον Χάρη Θεοχάρη.

Στις 21 Ιανουαρίου 2019 ανεξαρτητοποιήθηκε από το Ποτάμι με αφορμή την αντίθεσή του στην υπερψήφιση της Συμφωνίας των Πρεσπών. Στις 10 Απριλίου παραιτήθηκε και παρέδωσε την βουλευτική του έδρα στο Ποτάμι· τη θέση του κατέλαβε η επιλαχούσα Αντιγόνη Λυμπεράκη. Την ίδια ημέρα ανακοινώθηκε η υποψηφιότητά του με τη Νέα Δημοκρατία στις ευρωεκλογές του 2019. Κατέλαβε την ένατη θέση με 175.821 ψήφους και δεν εξελέγη. 

Στις βουλευτικές εκλογές του 2019 εξελέγη βουλευτής Ιωαννίνων με τη Νέα Δημοκρατία. Κατά τον ανασχηματισμό της 4ης Ιανουαρίου 2021 ορίστηκε υφυπουργός Περιβάλλοντος και Ενέργειας στην κυβέρνηση του Κυριάκου Μητσοτάκη, θέση που διατήρησε μέχρι τον Μάιο του 2023.

Στις εκλογές του Μαΐου και του Ιουνίου 2023 δεν επανεξελέγη βουλευτής. Τον Ιανουάριο του 2025, έπειτα από την παραίτηση του Κωνσταντίνου Τασούλα, με αφορμή την υποψηφιότητά του για το αξίωμα του Προέδρου της Δημοκρατίας, ο Αμυράς τον διαδέχτηκε στο βουλευτικό αξίωμα ως πρώτος επιλαχών στην Εκλογική περιφέρεια Ιωαννίνων.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ιωαννίνων
Κατηγορία:Δημοτικοί Σύμβουλοι ανά την Ελλάδα
Κατηγορία:Έλληνες υφυπουργοί Περιβάλλοντος και Ενέργειας
Ράντι Μάτσον

Ο **Ράντι Μάτσον** (*James Randel "Randy" Matson*, 5 Μαρτίου 1945) είναι Αμερικανός αθλητής του στίβου, ο οποίος ως επί το πλείστον αγωνίστηκε στη σφαιροβολία. Κέρδισε αργυρό μετάλλιο στους Ολυμπιακούς αγώνες του 1964 (20,20 μ.) και χρυσό στους Ολυμπιακούς αγώνες του 1968 (20,54 μ.).

Ο λυγερόκορμος (για σφαιροβόλος) Ράντι Μάτσον έγινε ο πρώτος άνθρωπος που εκτόξευσε τη σφαίρα πέρα από τα 21 μ. Επισήμως αυτό συνέβη στις 8 Μαΐου του 1965, στο Κόλετζ Στέισον, με 21,52 μ.. Νωρίτερα, στις 30 Απριλίου της ίδιας χρονιάς, έριξε 21,05 μ., αλλά η επίδοση δεν αναγνωρίστηκε, λόγω αντικανονικής στεφάνης της βαλβίδας.

Στις 22 Απριλίου του 1967, και πάλι στο Κόλετζ Στέισον, ο Ράντι Μάτσον έκανε νέο παγκόσμιο ρεκόρ με 21,78 μ..

## Παραπομπές


Κατηγορία:Σφαιροβόλοι
Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Κωνσταντίνος ο Ρόδιος

Ο **Κωνσταντίνος ο Ρόδιος** (γεν. 870/880 Λίνδος - θαν. μετά το 931 Κωνσταντινούπολη) ήταν Βυζαντινός αξιωματούχος, επιγραμματοποιός, και ιερέας.

Ξεκίνησε τη σταδιοδρομία του ως βοηθός του ευνούχου της αυλής , και ως σατυρικός ποιητής κατηγόρησε τον μάγιστρο  για παγανισμό. Κατείχε το αξίωμα του νοτάριου, και το γνωστότερο ποιήμα του ονομάζεται *Περιγραφή της εν Κωνσταντινουπόλει εκκλησίας των Αγίων Αποστόλων* το οποίο αποτελείται από 981 δωδεκασύλλαβους στίχους και περιγράφει τον ναό των Αγίων Αποστόλων, όντας η μόνη γνωστή έμμετρη περιγραφή του κτίσματος. Γράφτηκε μετά από παραγγελία του αυτοκράτορα Κωνσταντίνου Ζ’ Πορφυρογέννητου στα μέσα του 10ου αιώνα,και αποτελούσε μέρος ενός μεγαλύτερου έργου με την ονομασία *Έκφραση.*Στην *Έκφραση* περιέχονταν και περιγραφές των μνημείων της Κωνσταντινούπολης, οι οποίες χρησιμοποιήθηκαν αργότερα από τον χρονικογράφο Γεώργιο Κεδρηνό κατά τον 11ο αιώνα.

Σύμφωνα με μια νεώτερη μελέτη θεωρείται πιθανό πως ο Ρόδιος ήταν συντάκτης μέρους ή του συνόλου της Παλατινής Ανθολογίας.Επίσης είναι πιθανό να πρόκειται για το ίδιο άτομο με τον Κωνσταντίνο Κεφαλά, ο οποίος έζησε την ίδια περίοδο και ήταν ο συντάκτης της Ανθολογίας του Κεφαλά η οποία αποτέλεσε τη βάση της Παλατινής Ανθολογίας.

## Παραπομπές


## Εξωτερικοί σύνδεσμοι
* Φιλολογία και Τέχνη (10ος αιώνας), του Τ.Πάσχου, 14/5/11

Κατηγορία:Παλατινή Ανθολογία
Κατηγορία:Βυζαντινοί λόγιοι
Κατηγορία:Βυζαντινοί αξιωματούχοι
Κατηγορία:Βυζαντινοί ποιητές
Νικόλαος Μεταξάς-Τζανής

Ο **Νικόλαος Μεταξάς Τζανής** (1825 - 1907) ήταν Έλληνας ριζοσπάστης μουσουργός της επτανησιακής μουσικής σχολής και καθηγητής του μελοδραματοποιού Διονύσιου Λαυράγκα.

Ο Τζανής, Κεφαλλονίτης στην καταγωγή, υπήρξε γόνος της αριστοκρατικής οικογένειας Μεταξά του Αργοστολίου. Ταξίδεψε στη Νάπολη της Ιταλίας, όπου σπούδασε μουσική στο ωδείο San Pietro a Majela. Στη γενέτειρά του επέστρεψε το 1846, όπου εργάστηκε ως μουσικοδιδάσκαλος και διευθυντής ορχήστρας για τους περιοδεύοντες ιταλικούς θιάσους που επισκέπτονταν το Θέατρο Κέφαλος. Μαθητής του υπήρξε ο Διονύσιος Λαυράγκας. Δίδασκε πιάνο, τραγούδι και θεωρητικά, σχεδόν ανιδιοτελώς. Μεγάλο μέρος από το συνθετικό του έργο έχει χαθεί.

## Παραπομπές


Νικολαος
Κατηγορία:Επτανησιακή Σχολή
Κατηγορία:Έλληνες μουσικοί
Κεφαλή (τίτλος)

Η **Κεφαλή** ήταν βυζαντινή προσφώνηση που εμφανίστηκε στα τέλη της αυτοκρατορίας, τον τίτλο-προσφώνηση έφεραν τοπικοί και κυβερνητικοί διοικητές.

Τέθηκε σε χρήση στο δεύτερο μισό του 13ου αιώνα, και η ονομασία προέρχεται από την καθομιλουμένη. Ως εκ τούτου, ποτέ δεν έγινε ένας καθιερωμένος τίτλος ή βαθμός της βυζαντινής αυτοκρατορικής ιεραρχίας, αλλά παρέμεινε ένας περιγραφικός όρος. Στην ουσία, η Κεφαλή αντικατέστησε τον δούκα της εποχής των Κομνηνών ως πολιτικού και στρατιωτικού διοικητή της εδαφικής διοικητικής μονάδας, γνωστή ως κατεπανίκιον, που επίσης ονομάζεται και κεφαλατίκιον. Σε μέγεθος, αυτές οι επαρχίες ήταν μικρές σε σύγκριση με τις προηγούμενες των Θεμάτων, και μπορούσε να περιλαμβάνει από λίγα χωριά που που διοικούνται από την Κεφαλή, ένα κάστρο, ή ένα ολόκληρο νησί. Αυτή η προσφώνηση χρησιμοποιήθηκε επίσης από τη Δεύτερη Βουλγαρική Αυτοκρατορία και τη Σερβική Αυτοκρατορία. 

Τον 14ο αιώνα δημιουργήθηκε ο "Καθολική κεφαλή" που επιβλέπει κάποιους διοικητές, Κεφαλές. Οι κεφαλές ήταν συνήθως συγγενείς του αυτοκράτορα ή μέλη των ανώτερων αριστοκρατικών γενεών. Μέχρι τα τέλη του 14ου αιώνα, με την αυξανόμενη αποκέντρωση της αυτοκρατορίας η προσφώνηση-τίτλος Κεφαλή εξαφανίστηκε.

## Παραπομπές


## Πηγές

*

Κατηγορία:Βυζαντινοί διοικητικοί τίτλοι
Κατηγορία:Σερβική Αυτοκρατορία
Κατηγορία:Βούλγαροι ευγενείς
Ζώσιμος ο Θάσιος

Ο **Ζώσιμος ο Θάσιος** (1ος αιώνας π.Χ.) ήταν αρχαίος Έλληνας επιγραμματοποιός από τη Θάσο. Θεωρείται πως έζησε σε κάποιο χρονικό σημείο ανάμεσα στο 150 π.Χ. και 50 π.Χ., και κάποια από τα επιγράμματα του συμπεριλήφθηκαν στην ποιητική συλλογή Στέφανος του Μελέαγρου κατά την αρχαιότητα και κατ'επέκταση συμπεριλαμβάνονται και στην Ελληνική Ανθολογία (6,183 -185 και ίσως και το 6,15 αντί του επιγραμματοποιού Αντίπατρου του Σιδώνιου).

## Παραπομπές


## Εξωτερικοί σύνδεσμοι
* Εκαταίος - Ζώσιμος και η σύγχρονη ποίηση, του Γιάννη Αρκετού - dramini.gr

Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου
Κωνσταντίνος ο Σικελός

Ο **Κωνσταντίνος ο Σικελός** (9ος/10ος αιώνας) ήταν Βυζαντινός επιγραμματοποιός και ρήτορας ο οποίος φέρεται να έζησε στη Σικελία. Ένα από τα επιγράμματά του διασώζεται στην Παλατινή Ανθολογία με τον τίτλο *Κωνσταντίνου Φιλοσόφου τον Σικελοῦ*.

## Παραπομπές


## Πηγές
*Albin Lesky, Geschichte der griechischen Literatur, Μόναχο 1963
*Dietrich Ebener (Hg.), Die Griechische Anthologie in drei Bänden, Aufbau-Verlag, Βερολίνο 1991 (Bibliothek der Antike), ISBN 3746600960

Κωνσταντινος ο Σικελος
Κωνσταντινος ο Σικελος
Γεώργιος Ζερβός

Ο **Γεώργιος Ζερβός** (1877 - 1940) ήταν Έλληνας γιατρός και πολιτικός.

## Βιογραφικά στοιχεία
Γεννήθηκε στα Σφακιά. Σπούδασε ιατρική στο Πανεπιστήμιο των Αθηνών. Έλαβε μέρος στους αγώνες και τις επαναστάσεις της Κρήτης στα τέλη του 19ου αιώνα και στις αρχές του 20ού , όπως και στην Επανάσταση του Θερίσου. Στη συνέχεια εργάστηκε ως γιατρός στα Χανιά. Επί Κρητικής Πολιτείας εξελέγη βουλευτής Σφακίων το 1904 και εκλεγόταν συνεχώς ως το 1912.

Ως πολεμιστής έλαβε μέρος στη Μάχη του Ατσιπόπουλου και σε άλλες μάχες.

Έλαβε μέρος στο κίνημα της Εθνικής Άμυνας (1916) και έγινε μέλος της επαναστατικής κυβέρνησης.
Από το 1918 ως το 1920 υπηρέτησε ως υπουργός γενικός διευθυντής Σάμου.

Εξελέγη βουλευτής Δράμας στην Γ΄ Εθνοσυνέλευση το 1920 και επανεξελέγη με το Κόμμα Εθνικών Φιλελευθέρων το 1926 και με το Κόμμα Φιλελευθέρων το 1928, το 1932, το 1933 και το 1936..

Υπηρέτησε ως υπουργός Γενικός Διοικητής Θράκης στην κυβέρνηση του Ελ. Βενιζέλου από τις 16 Ιανουαρίου 1933 ως τις 6 Μαρτίου 1933. Κατά την ορκωμοσία του ως βουλευτή το 1936 αρνήθηκε να δώσει όρκο στο βασιλιά, ενώ φυλακίστηκε λίγο μετά για τη συμμετοχή του στο αποτυχημένο κίνημα της χρονιάς εκείνης.

Πέθανε το 1940.

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές Δράμας
Κατηγορία:Έλληνες Γενικοί Διοικητές Θράκης
Βουλευτικές εκλογές 2015 στο Αζερμπαϊτζάν

**Βουλευτικές εκλογές** διεξήχθησαν στο Αζερμπαϊτζάν την 1η Νοεμβρίου 2015. Το αποτέλεσμα ήταν η νίκη για το κυβερνών Νέο Κόμμα του Αζερμπαϊτζάν, που κέρδισε 70 επί συνόλου 125 εδρών στην Εθνοσυνέλευση. Η αντιπολίτευση προτίμησε να μποϊκοτάρει τις εκλογές.

## Εκλογικό σύστημα
Τα 125 μέλη της Εθνοσυνέλευσης εξελέγησαν σε μονοεδρικές περιφέρειες με τη χρήση του συστήματος ο νικητής τα παίρνει όλα.

## Πλαίσιο
Τα μεγάλα κόμματα της αντιπολίτευσης, όπως το  Musavat, δεν πήραν μέρος στις εκλογές και κατήγγειλαν "εκτεταμένες παρατυπίες".

## Αποτελέσματα
Τα αποτελέσματα στην 90η περιφέρεια του Αγκντάς ακυρώθηκαν εξαιτίας παρατυπιών, έπειτα από την ένσταση που άσκησαν στο εφετείο δύο υποψήφιοι. Ο ανεξάρτητος βουλευτής Τσινγκίζ Ασασουλάγεφ προηγείτο.

## Παραπομπές


2015
Κατηγορία:Εκλογές του 2015
Κόμης της Ανατολής

Ο **κόμης της εώας** (από το Ἠώς, «αυγή, ανατολή», λατιν.: comes Orientis) ήταν στρατιωτικό και πολιτικό αξίωμα της πρώιμης Βυζαντινής Αυτοκρατορίας.

Ο κόμης της εώας από το 314 ήταν πολιτικός και στρατιωτικός διοικητής της διοίκησης της Ανατολής, δεύτερος σε τάξη μετά τον έπαρχο των πραιτωρίων. Σταδιακά αρμοδιότητες του κόμη δόθηκαν στον Βικάριο και τέλος παρέμεινε ως τιμητικός τίτλος στην Ανατολή (τελευταία μαρτυρία το 325). Παρ' όλα αυτά αναφέρεται τον 6ο αιώνα να έχει αντικαταστήσει στην εξουσία τον Βικάριο και να έχει ξανά αρμοδιότητες. Ο κόμης διέμενε στην Συριακή Αντιόχεια, όπου ήταν και έδρα του.

## Κόμητες
Κόμητες της εώας διετέλεσαν οι εξής :

* Λολλιανός Μαβόρτιος (330–336)
* Φλάβιος Φηλικιανός (335–;)
* Φιλομάθιος, (336; - 339;)
* Αρχέλαος (340)
* Μάρκος, (340- 341)
* Βουλκάνιος Ρoυφίνος , (342)
* Φλάβιος Λεόντιος (349)
* Μαρσελίνος (349)
* Ονοράτος, (; - 354)]
* Νεβρίδιος  (354–358)
* Ιανουάριος, (355 / 7)
* Δομίτιος Μοδέστος (358–362)
* Ιουλιανός (362–363)
* Αράδιος Ρουφίνος (363–364)
* Δομίτιος (364)
* Ευτόλμιος (π. 370)
* Τουσκιανός (381)
* Επάρχιος Φιλάγριος (π. 382)
* Πρόκλος (383–384)
* Ικάριος (π. 384)
* Κλέαρχος (386)
* Δεινίας (π. 386)

* Λουκιανός (π. 388))
* Ειρηναίος (431–435)
* Προκόπιος ο Αντιοχέας, 5ος αιώνας
* Φλάβιος Διονύσιος, 5ος αιώνας
* Κήρυκος, 5ος αιώνας
* Πατρίκιος, 5ος αιώνας
* Όστρυς, (471-;)
* Θεόδοτος ο Κολοκύνθιος, προ 522
* Καλλιόπιος, (494)
* Κωνσταντίνος, (494-;)
* Καρίνος, αρχές 6ου αιώνα
* Ανατόλιος, αρχές 6ου αιώνα
* Εφραίμιος ο Αμιδηνός (c. 522– 527)
* Ζαχαρίας, (527 - :)
* Ζέμαρχος (560 ή 561 - ;)
* Αστέριος (587–588)
* Βάκχος (588–589)
* Βονόσος (π. 609–610)
* Βώνος (πατρίκιος), (610 - ;)

## Παραπομπές


Κατηγορία:Βυζαντινοί διοικητικοί τίτλοι
Κατηγορία:Βυζαντινοί στρατιωτικοί τίτλοι
Κατηγορία:Βυζαντινοί δικαστικοί τίτλοι
Repentless

***Repentless*** είναι ο τίτλος του ενδέκατου στούντιο δίσκου του αμερικανικού thrash metal συγκροτήματος Slayer, ο οποίος κυκλοφόρησε τον Σεπτέμβριο του 2015 μέσω της δισκογραφικής εταιρείας "Nuclear Blast".

## Ιστορία του δίσκου
Στις 2 Μαΐου 2013, ο κιθαρίστας Τζεφ Χάνεμαν πέθανε λόγω κίρρωσης του ήπατος. Σε δηλώσεις του τραγουδιστή και μπασίστα Τομ Αράγια τον Μάρτιο του 2015, αποκαλύφθηκε ότι είχαν ηχογραφήσει ένα νέο κομμάτι πριν τον θάνατο του Χάνεμαν, το οποίο θα συμπεριλαμβάνονταν στο νέο άλμπουμ.

left|thumb|130px|Ο Γκάρι Χολτ σε συναυλία το Νοέμβριο του 2015
Ο δίσκος ηχογραφήθηκε στα "Henson Studios" του Χόλιγουντ με παραγωγό τον Τέρι Ντέιτ, τον Μάρτιο του 2014 και από τον Σεπτέμβριο του 2014 μέχρι τον Ιανουάριο του 2015.

Τον Απρίλιο του 2014, το συγκρότημα κυκλοφόρησε δωρεάν το κομμάτι "*Implode*" και τον Σεπτέμβριο του 2015 κυκλοφόρησε ο δίσκος, με τίτλο "*Repentless*". Στην πρώτη εβδομάδα κυκλοφορίας του πούλησε 50.000 αντίτυπα στις Ηνωμένες Πολιτείες, ανεβαίνοντας στη τέταρτη θέση του Billboard, την υψηλότερη θέση από οποιοδήποτε άλλο άλμπουμ του συγκροτήματος. Παράλληλα, ανέβηκε στο Top-10 σε δεκαοκτώ χώρες, αποτελώντας τον πρώτο # 1 δίσκο των Slayer, αφού σκαρφάλωσε στην κορυφή των γερμανικών τσαρτ.

Οι κριτικές για το "*Repentless*" υπήρξαν μέτριες, με το "Allmusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 2,9 / 5, η "The Guardian" τέσσερα αστέρια με άριστα τα πέντε, το "Record Collector" 2 / 5 και το "Metal Archives" 52%.

Για την προώθηση του δίσκου, το συγκρότημα περιόδευσε στην Ευρώπη μαζί με τους Anthrax και Kvelertak και ανακοίνωσε μία βορειοαμερικανική περιοδεία για τον Φεβρουάριο και Μάρτιο του 2016, με τους Testament και Carcass να ανοίγουν τις εμφανίσεις τους.

## Τραγούδια
1. **Delusions of Saviour** *(King)* - 1:55
2. **Repentless** *(King)* - 3:19
3. **Take Control** *(King)* - 3:14
4. **Vices** *(King)* - 3:32
5. **Cast the First Stone** *(King)* - 3:43
6. **When the Stillness Comes** *(King)* - 4:21
7. **Chasing Death** *(King)* - 3:45
8. **Implode** *(King)* - 3:49
9. **Piano Wire** *(Hanneman)* - 2:49
10. **Atrocity Vendor** *(King, Araya)* - 2:55
11. **You Against You** *(King)* - 4:21
12. **Pride in Prejudice** *(King)* - 4:14

## Θέσεις τσαρτ
***Repentless*** *(άλμπουμ)*

***Επίσημη κυκλοφορία: [[11 Σεπτεμβρίου]] [[2015]]***

## Μέλη των Slayer
Η σύνθεση του συγκροτήματος κατά την ηχογράφηση του "***Repentless***" είχε την εξής μορφή:
**[[Τομ Αράγια]]** - *φωνητικά*, *μπάσο*
**[[Κέρι Κινγκ]]** - *κιθάρα*
**[[Γκάρι Χολτ]]** - *κιθάρα*
**[[Πολ Μπόσταφ]]** - *τύμπανα*

## Παραπομπές


## Πηγές
* Repentless - Slayer | Songs, Reviews, Credits | AllMusic
* Slayer - Repentless (album review ) | Sputnikmusic
* Slayer - Repentless - Encyclopaedia Metallum: The Metal Archives

Κατηγορία:Δισκογραφία των Slayer
Κατηγορία:Άλμπουμ του 2015
Στράτων ο Αλεξανδρεύς (παλαιστής)

Ο **Στράτων ο Αλεξανδρεύς** (του Κόραγου, 1ος αιώνας π.Χ.) ή **Στρατόνικος** ήταν αρχαίος Έλληνας αθλητής από την Αλεξάνδρεια ο οποίος στέφθηκε νικητής στα αγωνίσματα της πάλης και του παγκράτιου στους 178ους (68 π.Χ.) ολυμπιακούς αγώνες της αρχαιότητας, και ολυμπιονίκης στην πάλη στους 179ους αγώνες (64 π.Χ.). Έπασχε από μια πάθηση στην σπλήνα του η οποία τον εμπόδιζε αρχικά στο να αγωνίζεται αποτελεσματικά, ωστόσο εξασκήθηκε εντατικά και κατόρθωσε να έχει 4 νίκες την ίδια ημέρα στους αγώνες των Νέμεων. Υπήρξε περιοδονίκης, και σύμφωνα με τον χρονικογράφο Ευσέβιο του 3ου αιώνα μ.Χ., η νίκη του Στράτωνα στα Νέμεα θεωρήθηκε πως έγινε μέσω της εύνοιας των φίλων του και κατόπιν του αφαιρέθηκαν οι νίκες.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Αρχαίοι Αλεξανδρινοί ολυμπιονίκες
Κατηγορία:Αρχαίοι ολυμπιονίκες της πάλης‎
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (1ος αιώνας π.Χ.)
Σαφραμεντάριος

Ο **Σαφραμεντάριος** ήταν δευτερεύων στρατιωτικός υπαλληλικός τίτλος της ρωμαϊκής αλλά και της Βυζαντινής αυτοκρατορίας. Ήταν υπάλληλος υπό τις διαταγές του κόμη των στάβλων και αρμοδιότητα του ήταν πριν τις εκστρατείες να σαμαρώνει τα άλογα και μετά το τέλος της να τα ξεσαμαρώνει μαζί με τον Χαρτουλάριο των Μαλαγίνων και να τα βγάζουν έπειτα για βοσκή.

## Παραπομπές


Κατηγορία:Βυζαντινοί στρατιωτικοί τίτλοι
Στράτων ο Αλεξανδρεύς

Η ονομασία *Στράτων ο Αλεξανδρεύς* μπορεί να αναφέρεται στα παρακάτω άτομα:

* Στράτων ο Αλεξανδρεύς (παλαιστής), ολυμπιονίκης στην πάλη και το παγκράτιο το 68 και 64 π.Χ.
* Στράτων ο Αλεξανδρεύς (δρομέας), ολυμπιονίκης στο στάδιο το 77 μ.Χ.
Ευαγόρας (ολυμπιονίκης)

Η ονομασία **Ευαγόρας (ολυμπιονίκης)** μπορεί να αναφέρεται σε ένα από τα παρακάτω άτομα:

* Ευαγόρας ο Λακεδαιμόνιος, αρχαίος Έλληνας ολυμπιονίκης του 6ου αιώνα π.Χ. στο αγώνισμα του τέθριππου
* Ευαγόρας ο Ηλείος, αρχαίος Έλληνας ολυμπιονίκης του 5ου αιώνα π.Χ. στο αγώνισμα της συνωρίδος
Κιπτσόγκε Κέινο

Ο **Κιπτσόγκε «Κιπ» Εζεκάια Κέινο** (*Kipchoge "Kip" Hezekiah  Keino*, γεννήθηκε 17 Ιανουαρίου 1940) είναι Κενυάτης πρώην αθλητής του στίβου στους δρόμους μεσαίων αποστάσεων, δύο φορές χρυσός Ολυμπιονίκης και πρόεδρος της Ολυμπιακής Επιτροπής της Κένυας μέχρι το 2017.

## Βιογραφία

Ο πατέρας του Κέινο ήταν δρομέας μεγάλων αποστάσεων και ενθάρρυνε τον γιο του στο άθλημα. Ο Κέινο βοσκούσε κατσίκες και εκπαιδεύτηκε στην ορεινή  Κένυας, κάτι που τον προετοίμασε καλά για αγώνες σε μεγάλο υψόμετρο. Αναδείχθηκε ως κορυφαίος δρομέας αποστάσεων στα μέσα της δεκαετίας του 1960, σημειώνοντας παγκόσμια ρεκόρ στα 3.000 μέτρα (7 λεπτά 39,6 δευτερόλεπτα) και στα 5.000 μέτρα.

Εμφανίστηκε σε πολύ υψηλό διεθνές επίπεδο το 1965. Στις 30 Νοεμβρίου 1965 κατέρριψε στο Ώκλαντ το παγκόσμιο ρεκόρ των 5.000 μ. με 13.24.2. Συμμετείχε για πρώτη φορά σε Ολυμπιακούς Αγώνες το 1964. Στους Ολυμπιακούς αγώνες του 1968 κέρδισε το χρυσό μετάλλιο στα 1.500 μέτρα ενώ στους Ολυμπιακούς Αγώνες του 1972 κέρδισε το χρυσό μετάλλιο στα 3.000 μέτρα με φυσικά εμπόδια. Το 1976 δεν αγωνίστηκε στην Ολυμπιάδα του Μόντρεαλ λόγω του μποϊκοτάζ των Αφρικανικών χωρών. Για τις επιτυχίες της αθλητικής του καριέρας εισήχθη στο Hall of Fame της IAAF.

Ως πρόεδρος της Ολυμπιακής Επιτροπής της Κένυας, ο Κιπτσόγκε Κέινο κάλεσε την κυβέρνηση της χώρας να αναγάγει σε εγκληματική πράξη τη χρήση απαγορευμένων ουσιών.

## Διακρίσεις

* Παναφρικανοί Αγώνες 1965 (1.500 μ.) : 1η θέση (3:41.1) 
* Παναφρικανοί Αγώνες 1965 (5.000 μ.) : 1η (13:44.4) 
* Ολυμπιακοί Αγώνες 1968 (1.500 μ.) : 1η (3:34.9) 
* Ολυμπιακοί Αγώνες 1968 (5.000 μ.) : 2η (14:05.2) 
* Ολυμπιακοί Αγώνες 1972 (1.500 μ.) : 2η (3:36.81) 
* Ολυμπιακοί Αγώνες 1972 (3.000 μ. στιπλ) : 1η (8:23.64) 
* Παναφρικανοί Αγώνες 1973 (1.500 μ.) : 2η (3:39.63) 
* Παναφρικανοί Αγώνες 1978 (3.000 μ. στιπλ) : 3η (8:34.07) 
* Αφρικανικό Πρωτάθλημα Στίβου 1979 (5.000 μ.) : 3η (14:18.0)

## Παραπομπές


## Εξωτερικοί σύνδεσμοι

* Kipchoge KEINO 

 
Κατηγορία:Μέλη Διεθνούς Ολυμπιακής Επιτροπής
Κατηγορία:Κενυάτες αθλητές του στίβου
Κατηγορία:Κενυάτες Ολυμπιονίκες 
Κατηγορία:Δρομείς μεσαίων αποστάσεων 
Κατηγορία:Δρομείς μεγάλων αποστάσεων 
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου 
Κατηγορία:Εισαχθέντες στο Hall of Fame της IAAF
Ευαγόρας ο Λακεδαιμόνιος

Ο **Ευαγόρας ο Λακεδαιμόνιος** (6ος αιώνας π.Χ.) ήταν αρχαίος Έλληνας αθλητής από τη Σπάρτη ο οποίος στέφθηκε 3 φορές νικητής στο αγώνισμα του τέθριππου στους 58ους αγώνες (548 π.Χ.), 59ους (544 π.Χ.), και 60ους (540 π.Χ.) ολυμπιακούς αγώνες της αρχαιότητας. Τίμησε τα άλογα με τα οποία κέρδισε τις ιπποδρομίες με μια μεγαλοπρεπή ταφική τελετή και ανεγείροντάς τους άγαλμα στην Ολυμπία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (6ος αιώνας π.Χ.)
Μάρκος Αυρήλιος Ασκληπιάδης (αποσαφήνιση)

Η ονομασία **Μάρκος Αυρήλιος Ασκληπιάδης** μπορεί να αναφέρεται σε ένα από τα παρακάτω άτομα:

* Μάρκος Αυρήλιος Ασκληπιάδης (Ερμόδωρος), αρχαίος Έλληνας ολυμπιονίκης του 2ου αιώνα μ.Χ. στο παγκράτιο από την Αλεξάνδρεια
* Μάρκος Αυρήλιος Ασκληπιάδης (παλαιστής), αρχαίος Έλληνας ολυμπιονίκης του 2ου αιώνα μ.Χ. στην πάλη από την Αλεξάνδρεια
Μάρκος Αυρήλιος Ασκληπιάδης (Ερμόδωρος)

Ο **Μάρκος Αυρήλιος Ασκληπιάδης** (2ος αιώνας μ.Χ.) γνωστός και ως **Ερμόδωρος** ήταν αρχαίος Έλληνας αθλητής από την Αλεξάνδρεια ο οποίος στέφθηκε νικητής στο αγώνισμα του παγκράτιου στους 240ους (181 μ.Χ.) ολυμπιακούς αγώνες της αρχαιότητας. Ήταν γιος του Μάρκου Αυρήλιου Δημήτριου ο οποίος είχε επίσης στεφθεί ολυμπιονίκης στους 233ους αγώνες το 153 π.Χ. στο παγκράτιο. Ο Ερμόδωρος ήταν επίτιμος πολίτης πολλών πόλεων και κατείχε δημόσια αξιώματα στην Αλεξάνδρεια, και ως αθλητής είχε διακριθεί και στους αγώνες των Δελφών, Ίσθμιων, και Νέμεων, χωρίς να έχει ηττηθεί ποτέ. Σταμάτησε να αγωνίζεται σε νεαρή ηλικία το 182 π.Χ., μόλις στην ηλικία των 25 ετών, λόγω του αθέμιτου ανταγωνισμού που υποστήριξε πως αντιμετώπιζε. Επανήληθε αργότερα το 196 όταν και κέρδισε στους τοπικούς αγώνες στην Αλεξάνδρεια.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Αρχαίοι Αλεξανδρινοί ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (2ος αιώνας)
Εξαίνετος ο Ακραγαντινός (ολυμπιονίκης σταδίου)

[μικρογραφία|[Στατήρας της Ολυμπίας της 92ης (412 π.Χ.) διοργάνωσης των αρχαίων ολυμπιακών αγώνων.]]
Ο **Εξαίνετος ο Ακραγαντινός** (5ος αιώνας π.Χ.) ήταν αρχαίος Έλληνας αθλητής από τον Ακράγαντα της Σικελίας ο οποίος στέφθηκε 2 φορές νικητής στο αγώνισμα του σταδίου στους 91ους (416 π.Χ.) και 92ους αγώνες (412 π.Χ.) ολυμπιακούς αγώνες της αρχαιότητας.Για τη 2η νίκη νίκη του γιόρτασε το γεγονός εισερχόμενος στον αγωνιστικό χώρο με μια ακολουθία που είχε 300 ίππους, ως δείγμα του πλούτου της πόλης του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (5ος αιώνας π.Χ.)
Κατηγορία:Αρχαίοι Ακραγαντινοί ολυμπιονίκες
Μυρσίνη Λασιθίου

Η **Μυρσίνη** είναι χωριό και έδρα ομώνυμης κοινότητας του δήμου Σητείας και της τέως Επαρχίας Σητείας στην Περιφερειακή Ενότητας Λασιθίου της Κρήτης. 

Είναι κτισμένη σε υψόμετρο 330 μέτρων, επί του δρόμου που συνδέει την Σητεία με τον Άγιο Νικόλαο, 25 χιλιόμετρα από τη Σητεία.

## Ιστορικά στοιχεία
Στη θέση Γαλανά Χαράκια ανακαλύφθηκε μινωικός κυκλικός τάφος με πάνω από 60 ταφές και αγγεία πρωτομινωικής και μεσομινωικής εποχής, λάρνακες και πίθους. Στη θέση Χαλινομούρι ανακαλύφθηκε τάφοι υστερομινωικών χρόνων στους οποίους βρέθηκαν αγγεία, όπλα και σκεύη. Στη θέση Κάστελλος ή Λενικά υπάρχει αρχαία πόλη και στη θέση Αυγό φρούριο της υστερομινωικής εποχής. Στο λόφο Ασπροσπηλιό το 1959 ανασκάφηκε νεκροταφείο της υστερομινωικής εποχής με δωμάτια - τάφους.

Το χωριό δεν αναφέρεται στις ενετικές απογραφές. Ο Ρ. Faure πρότεινε ότι το τοπωνύμιο *Cathia* που αναφέρει ο Φραντσέσκο Μπαζιλικάτα σε χάρτη του 1629 είναι η Μυρσίνη. Η αρχαιότερη μνεία του οικισμού είναι η αιγυπτιακή απογραφή του 1834, όπου αναφέρεται ως Μετόχια, με 22 χριστιανικές οικογένειες και 2 τουρκικές. Στην απογραφή του 1881 αναφέρεται ως Μετόχια Τουρλωτής με 440 χριστιανούς κατοίκους και 7 Τούρκους. Το 1920 το όνομα του οικισμού αλλάζει σε Μυρσίνη, λόγω των πολλών μυρτιών που φυτρώνουν στην περιοχή. Το 1928 βρισκόταν στην κοινότητα Τουρλωτής αλλά το 1940 είχε δική της κοινότητα.

### Πύργος του Κορνάρου
Βορειοανατολικά του χωριού, κοντά στη θάλασσα βρίσκεται, ένας μεσαιωνικός πύργος γνωστός ως Πύργος του Κορνάρου ή Πύργος του Αγίου Αντωνίου, από την παρακείμενη εκκλησία αφιερωμένη στον Άγιο Αντώνιο. Στο βόρειο τοίχο στο εσωτερικό του ναού σώζεται επιγραφή «Βιτζεντζο Κορνάρος 1677», ίσως απόγονος της οικογένειας του ομώνυμου ποιητή. Στην περιοχή υπήρχε επί Ενετοκρατίας και Τουρκοκρατίας οικισμός. Ο πύργος ανοικοδομήθηκε κατά την Ενετοκρατία, πιθανόν ως πυργόσπιτο. Το συνολικό ύψος του πύργου μαζί με τις επάλξεις φτάνει τα 12 μ. και η περίμετρος της βάσης του, τα 22 μ. Έχει δύο εισόδους στη δυτική πλευρά, μία για το ισόγειο και μία για τα πάνω πατώματα. Ο Πύργος καταστράφηκε εν μέρει κατά την επανάσταση του 1897, όταν Μυρσινιώτες προσπάθησαν να κατεδαφίσουν τον πύργο με δυναμίτη, ώστε να μην χρησιμοποιηθεί από τους Τούρκους. Ο πύργος υπέστη μερικές ρωγμές και δεν ξαναχρησιμοποίηθηκε. Ένας μέρος του κατέρρευσε κατά τη διάρκεια δυνατής βροχής το 1918. Ο πύργος αναστηλώθηκε από τον Οργανισμό Ανάπτυξης Σητείας το 1999 και έγινε επισκέψιμος το 2007.

## Πληθυσμιακά στοιχεία
Πορεία πληθυσμού σύμφωνα με τις απογραφές:

## Οικονομικά στοιχεία
Η οικονομία της Μυρσίνης βασίζεται σήμερα στην αγροτική παραγωγή, με κύρια προϊόντα το ελαιόλαδο και τα σταφύλια. Επίσης, οι κάτοικοι του χωριό εργάζονται στα ξενοδοχεία του Μόχλου. Στο χωριό λειτουργούν δύο ταβέρνες. Το 1928 ιδρύθηκε στο χωριό ο γεωργικός πιστωτικός συνεταιρισμός Μυρσίνης «η Πρόοδος» και το 1933 ο οινοποιητικός συνεταιρισμός Μυρσίνης «ο Άγριλος», ο οποίος το 1961 μετατράπηκε σε ελαιουργικό, αλλά σήμερα η λειτουργία του έχει σταματήσει.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Α.Σ. Αμαζόνες Δράμας

Ο **Αθλητικός Σύλλογος Αμαζόνες Δράμας** αποτελούσε γυναικείο ποδοσφαιρικό σύλλογο με έδρα τη Δράμα. Ιδρύθηκε το 2005. Διεξήγαγε τους εντός έδρας αγώνες της στο γήπεδο της Αδριανής. Από την περίοδο 2012-13 έως την περίοδο 2017-18 λάμβανε μέρος στην Α΄ Εθνική κατηγορία. Η ομάδα κατέκτησε το πρωτάθλημα της Α΄ Εθνικής την περίοδο 2013–14 και την δεύτερη θέση στον τελικό κυπέλου Ελλάδος γυναικών. Η ομάδα αποσύρθηκε από το πρωτάθλημα το 2018 μετά από οικονομικά προβλήματα.

## Ιστορία
Ο σύλλογος ιδρύθηκε το Σεπτέμβριο του 2005. Την περίοδο 2010–11 η ομάδα αγωνίστηκε για πρώτη φορά στην Α΄ Εθνική κατηγορία, τερματίζοντας στη 10η θέση, ανάμεσα σε 13 ομάδες.

## Επιτυχίες
* **[[Πρωτάθλημα Ελλάδας ποδοσφαίρου γυναικών|Α΄ Εθνική]]**
** **Πρωταθλήτρια (1)**: 2013–14

* **[[Κύπελλο Ελλάδας (ποδόσφαιρο γυναικών)|Κύπελλο Ελλάδας]]**
** Φιναλίστ (1): 2014, 2016

## Σημειώσεις


## Παραπομπές


## Εξωτερικοί σύνδεσμοι

* 
* Προφίλ στην UEFA

Κατηγορία:Αθλητικοί σύλλογοι Δράμας
Κατηγορία:Ιδρύσεις αθλητικών συλλόγων το 2005
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2005
Τρίκαλα 2011

Η φράση **Τρίκαλα 2011** μπορεί να αναφέρεται στους εξής αθλητικούς συλλόγους:
*Α.Ο. Τρίκαλα 2011 ποδοσφαιρικό σωματείο γυναικών
*Α.Σ. Τρίκαλα 2011 ποδοσφαιρικό σωματείο ανδρών
Α.Ο. Τρίκαλα 2011

Ο **Αθλητικός Όμιλος Τρίκαλα 2011** αποτελεί γυναικείο ποδοσφαιρικό σύλλογο με έδρα τα Τρίκαλα. Ιδρύθηκε το 2011 ύστερα από πρωτοβουλία μιας ομάδας γονέων που θέλησαν τα κορίτσια της πόλης να ασκούνται στο άθλημα που αγαπούν σε ένα υγιές περιβάλλον. Την περίοδο 2014–15 και 2016–17 αναδείχθηκε πρωταθλήτρια στον Α΄ Όμιλο της Β΄ Εθνικής κατηγορίας. 

Για την περίοδο 2019–20 έλαβε μέρος, για τρίτη συνεχόμενη χρονιά, στην Α΄ Εθνική κατηγορία.

Σημαντικότερη επιτυχία στην ιστορία του συλλόγου, είναι η κατάκτηση της 3ης θέσης του πρωταθλήματος της Α΄ Εθνικής, την υψηλότερη θέση τρικαλινού συλλόγου σε πρώτη κατηγορία. Ο σύλλογος διαθέτει επίσης τμήματα υποδομής, καθώς και μία θυγατρική ομάδα, τις Νέες Τρικάλων. Οι Νέες κατέκτησαν την σεζόν 2018–19 το Κύπελλο Κορασίδων, τον μοναδικό τίτλο τρικαλινού συλλόγου σε πανελλήνιο επίπεδο, και τερμάτισαν πρώτες και αήττητες στον 2ο Όμιλο της Γ΄ Εθνικής.

## Επιτυχίες
* **[[Β΄ Κατηγορία ποδοσφαίρου γυναικών Ελλάδος|Β΄ Εθνική]]**
** **Πρωταθλήτρια (2)**: 2014–15, 2016–17

* **Κύπελλο Κορασίδων (Νέες Τρικάλων) **
** **Κυπελλούχος (1)**: 2018–19
*** **Φιναλίστ (1)**: 2017–18

## Προπονητής
Προπονητής της ομάδας από το 2011 μέχρι το 2024 ήταν ο Γιώργος Λουλές, Πτυχιούχος Τ.Ε.Φ.Α.Α. Τρικάλων, Μεταπτυχιακό Δίπλωμα στην αθλητική ψυχολογία. 

## Παραπομπές


Κατηγορία:Αθλητικοί σύλλογοι Τρικάλων
Κατηγορία:Ιδρύσεις αθλητικών συλλόγων το 2011
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2011
Νίκος Δημόπουλος

Ο **Νίκος Δημόπουλος** (1926 - 13 Μαρτίου 2012) ήταν Έλληνας κινηματογραφιστής, ο οποίος θεωρείται ένας από τους σημαντικότερους διευθυντές φωτογραφίας στην Ελλάδα. Περισσότερο γνωστός, παρ'όλα αυτά, είναι για τη μακρόχρονη συνεργασία του με την εταιρεία Φίνος Φιλμ, στην οποία συμμετείχε σε πάνω από 70 ταινίες. Σπουδαία στιγμή στην καριέρα του θεωρείται η ταινία *[[Το χώμα βάφτηκε κόκκινο]]*, η οποία ήταν υποψήφια ξενόγλωσσης ταινίας για όσκαρ. Ο Νίκος ήταν αδελφός του Ντίνου Δημόπουλου, του γνωστού Έλληνα σκηνοθέτη.

Ο Δημόπουλος ξεκίνησε την καριέρα του στην εταιρεία Φίνος Φιλμ, στις αρχές της δεκαετίας του 50, ως βοηθός φωτογράφου τότε. Ως διευθυντής φωτογραφίας ξεκίνησε με την ταινία *[[Ο θησαυρός του μακαρίτη]]*, το 1959, και από αυτό το πόστο συμμετείχε σε 47 ταινίες της Φίνος Φιλμ. Μεταξύ των οποίων: *[[Η θεία απ' το Σικάγο|Η θεία από το Σικάγο]]*, *[[Νόμος 4000 (ταινία)|Νόμος 4000]]*, *[[Ο φίλος μου ο Λευτεράκης (ταινία)|Ο φίλος μου Λευτεράκης]]*, *[[Ίλιγγος]]* κ.λπ. Ωστόσο, στη δεκαετία του 70 εγκατέλειψε την Ελλάδα για προορισμό την Αυστραλία. Εκεί δούλεψε κυρίως στην τηλεόραση.

Πέρα από φωτογράφος, έκανε και μία σκηνοθετική απόπειρα, το 1964, σε μία μικρού μήκους ταινία, το *Κύπρος, το νησί των παλικαριών*. Πέθανε στις 13 Μαρτίου 2012, στη Μελβούρνη.

## Παραπομπές


## Εξωτερικοί σύνδεσμοι
* Ο Νίκος Δημόπουλος  στο Finosfilm.com

Κατηγορία:Έλληνες κινηματογραφιστές
Πολίτης ο Κεραμεύς

Ο **Πολίτης ο Κεραμεύς** (1ος αιώνας μ.Χ.) ήταν αρχαίος Έλληνας ολυμπιονίκης από την Κέραμο στην Καρία ο οποίος αναδείχτηκε τριαστής ολυμπιονίκης σε 3 αθλήματα δρόμου την ίδια ημέρα, στο στάδιο, δίαυλο και δόλιχο, κατά τους 212ους (69 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Τριαστές
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του δόλιχου
Κατηγορία:Αρχαίοι ολυμπιονίκες από την Καρία
Κατηγορία:Αρχαίοι ολυμπιονίκες (1ος αιώνας)
Τιβέριος Κλαύδιος Πατρόβιος

Ο **Τιβέριος Κλαύδιος Πατρόβιος** (1ος αιώνας μ.Χ.) ήταν αρχαίος αθλητής από την Αντιόχεια της Συρίας, ο οποίος υπήρξε 3 φορές ολυμπιονίκης στο άθλημα της πάλης, κατά τους 207ους (49 μ.Χ.), 208ους (53 μ.Χ.), και 209ους (57 μ.Χ.) ολυμπιακούς αγώνες της αρχαιότητας. Υπήρξε επίσης νικητής στην πάλη στα Νέμεα και Ίσθμια, και ήταν επίτιμος πολίτης της πόλης της Αλεξάνδρειας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Αρχαίοι ολυμπιονίκες της πάλης‎
Κατηγορία:Αρχαίοι ολυμπιονίκες από την Συρία
Κατηγορία:Αρχαίοι ολυμπιονίκες (1ος αιώνας)
Φάνας

Η ονομασία **Φάνας** μπορεί να αναφέρεται στα παρακάτω άτομα:

* Φάνας ο Μεσσήνιος, αρχαίος Έλληνας ολυμπιονίκης του 7ου/8ου αιώνα π.Χ.
* Φάνας ο Πελληνεύς, αρχαίος Έλληνας ολυμπιονίκης του 6ου αιώνα π.Χ.
Φάνας ο Πελληνεύς

Ο **Φάνας ο Πελληνεύς** (6ος αιώνας π.Χ.) ήταν αρχαίος Έλληνας αθλητής από την Πελλήνη ο οποίος στέφθηκε 3 φορές ολυμπιονίκης την ίδια ημέρα (τριαστής) στα αγωνίσματα του σταδίου, δόλιχου, και οπλίτη δρόμου, στους 67ους (512 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Τριαστές
Κατηγορία:Αρχαίοι Αχαιοί ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (6ος αιώνας π.Χ.)
Φίλων ο Κερκυραίος

Ο **Φίλων ο Κερκυραίος** (γιος του Γλαύκου, 6ος/5ος αιώνας π.Χ.) ήταν αρχαίος Έλληνας αθλητής ο οποίος στέφθηκε ολυμπιονίκης δύο φορές στην πυγμαχία κατά τους 70ους (500 π.Χ.) και 71ους (496 π.Χ.) ολυμπιακούς αγώνες της αρχαιότητας. Με το ίδιο όνομα και με καταγωγή επίσης από την Κέρκυρα ήταν μόλις λίγα χρόνια νωρίτερα ο νικητής στο στάδιο παίδων το 504 π.Χ. στους 69ους αγώνες, ωστόσο το κατά πόσο είναι το ίδιο άτομο με τον πυγμάχο Φίλωνα είναι αβέβαιο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι Κερκυραίοι ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Κατηγορία:Αρχαίοι ολυμπιονίκες (5ος αιώνας π.Χ.)
Φιλόμβροτος ο Λακεδαιμόνιος

Ο **Φιλόμβροτος ο Λακεδαιμόνιος** (7ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος αναδείχτηκε ολυμπιονίκης 3 φορές στο άθλημα του πεντάθλου κατά τους 26ους (676 π.Χ.), 27ους (672 π.Χ.), και 28ους (668 π.Χ.) ολυμπιακούς αγώνες της αρχαιότητας. Ήταν πιθανώς ο πρώτος ο οποίος κέρδισε 3 φορές συνεχόμενα στο συγκεκριμένο αγώνισμα των ολυμπιακών αγώνων.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (7ος αιώνας π.Χ.)